Vijeće u kulturi za filmsku i medijsku djelatnost (u nastavku: Vijeće u kulturi) razmatrat će programe i predlagati potpore u područjima filma, medijskih i komplementarnih[[1]](#footnote-1) djelatnosti. Pri donošenju stručnih mišljenja, Vijeće u kulturi davat će prednost sadržajima od interesa za grad Split i Republiku Hrvatsku, koji uključuju visoku razinu kvalitete i stručne utemeljenosti i koji splitsku i hrvatsku kulturu stavljaju u europski kontekst, promiču interkulturni dijalog te razvoj civilnog društva. Ovoj skupini također pripadaju sadržaji koji su u protekloj i proteklim godinama pokazali vrijednost i programski kontinuitet, a koji su profilirani u odnosu na osnovnu djelatnost predlagatelja.

Prednost pri donošenju stručnih mišljenja imat će isključivo ekonomični programi te programi za koje je predlagatelj osigurao dostatnu potporu iz drugih ili vlastitih izvora (ministarstvo, županija, ostali gradovi/općine, sponzori/donatori, strane organizacije i drugo).

Kod donošenja stručnih mišljenja i prijedloga za financiranje programa, Vijeće u kulturi vodit će se i izvršenjem svih podmirenih obveza prema Gradu Splitu od strane predlagatelja programa. Ocjene će utjecati i na konačne odluke onim korisnicima čiji evaluacijski izvještaji i srodna dokumentacija o namjenskom korištenju sredstava gradskog proračuna ukazuju na sporno izvršenje ugovornih obveza (financijskih i programskih).

**Opći kriteriji:**

Vijeće u kulturi primijenit će sljedeće opće kriterije za sva područja koji uključuju:

* visoku umjetničku razinu,
* djela splitskih i hrvatskih umjetnika i autora (suvremenih i iz ranijih razdoblja),
* transparentan i detaljno razrađen prijedlog financijske konstrukcije, odnosno specificirani troškovnik za izvršenje prijavljenog programa,
* transparentnost i odgovornost u financijskom poslovanju u protekloj godini i u prethodnim godinama.

**Posebni kriteriji:**

* programe / projekte kojima se potiče i obogaćuje suvremeno splitsko i hrvatsko filmsko te multimedijalno stvaralaštvo,
* programe koji predstavljaju kvalitetnu / novu inicijativu za određenu sredinu ili za programe koji svojim dugogodišnjim održavanjem predstavljaju kulturni identitet te sredine,
* projekte mladih multimedijalnih umjetnika, osobito uz implementaciju multimedijalnog audio-vizualnog segmenta,
* manifestacije i festivale koji uključuju inovativne i nove formate suvremenog umjetničkog izraza,
* Vijeće u kulturi neće razmatrati programe kojima se prenose, umnožavaju i/ili digitaliziraju postojeća djela, a da se time ne stvaraju nova umjetnička djela specifična za područje medijske kulture.

Vijeće u kulturi sagledavat će programe kroz tri potkategorije:

1. **KOMPLEMENTARNE DJELATNOSTI**
2. **MEDIJSKA PRODUKCIJA** (produkcija filmova, videa, medijskih instalacija ...)
3. **FESTIVALI**

Uvjeti za **MEDIJSKU PRODUKCIJU**:

* sinopsis
* redateljska koncepcija
* izjavu o autorstvu
* scenarij
* knjiga snimanja (za animirane filmove)
* plan proizvodnje
* detaljan troškovnik sa svim stavkama planiranog rashoda
* biografiju autora, filmografiju, popis nagrada i festivala
* podaci o producentu
* ostalo
* financijsko izvješće utrošenih sredstava za prethodni projekt sufinanciran od strane Grada (ako je korisnik imao sufinanciran projekt u zadnje 3 godine).

Uvjeti za **KOMPLEMENTARNE DJELATNOSTI I FESTIVALE:**

* detaljan plan programa (navedeno u obrascu opisa programa))
* važnost programa za grad Split i za razvoj audiovizualne i medijske kulture
* cilj programa i očekivani rezultati (navedeno u obrascu opisa programa)
* u slučaju prijašnjih edicija programa:

1. podaci o rastu i razvoju manifestacije kroz edicije
2. broj prodanih karata
3. broj prijavljenih filmova (za festivale)
4. broj prikazanih filmova
5. drugi pokazatelji uspješnosti prijašnjih edicija

* predano financijsko izvješće utrošenih sredstava za prethodni projekt sufinanciran od strane Grada (ako je korisnik imao sufinanciran projekt u zadnje 3 godine).
* Korisnik se obvezuje, ako dobije sredstva za provedbu programa iz Javnih potreba u kulturi Grada Splita, da će grb Grada Splita istaknuti na odjavnoj špici ili drugoj primjerenoj poziciji unutar produciranog materijala te u tiskanim materijalima, publikacijama, programskim knjižicama, web stranici i sl. (odnosi

se na sve potkategorije).

1. Komplementarne djelatnosti su one djelatnosti koje za rezultat nemaju proizvodnju filmskog ili medijskog sadržaja (npr. radionice). [↑](#footnote-ref-1)